
Data de 15 iunie este data limită din fiecare an în care oficialii și funcţionarii 
publici cu funcţii de conduce au obligaţia legală să-și depună declaraţiile de avere 
și interese. Aceste documente au început să fie publicate pe site-urile unor 
instituţii, ÎCCJ, Curtea de Conturi sau Camera Deputaţilor, de exemplu, însă ele nu 
mai pot fi accesate de pe site-ul Agenţiei Naţionale de Integritate, acolo unde ele 


sunt centralizate. Florin lonel Moise, zis și Ariel, este președintele Agenţiei 
Naţionale de Integrate. 


Fără declaraţii de avere și interese pe site-ul ANI 


Din data de 14 iunie, anul curent, pagina de web a Agenţiei Naţionale de Integritate 
unde pot fi accesate declaraţiile de avere și interese ale demnitarilor și funcţionarilor 
publici cu funcţii de conducere este inaccesibilă. Oricine încearcă să acceseze 

pagina declaratii.integritate.eu este întâmpinat cu mesajul „502 bad gateway”, ceea 
ce indică o problemă cu serverele ce găzduiesc aceste documente. 


Data de 14 iunie a căzut într-o zi de vineri, iar baza de date a ANI a continuat să fie 
inaccesibilă toată săptămâna trecută (17-23 iunie), și continuă să fie astfel și la data 
redactării acestei știri (24 iunie). FANATIK a cerut informaţii din partea ANI privind 
motivele pentru care baza de date a instituţiei nu mai este accesibilă în ultimele zece 
zile, dar nu a primit niciun răspuns oficial. Trebuie însă precizat că Agenţia are 

un site nou. 


Coincidenţă sau nu, trebuie remarcat că baza de date a ANI a încetat să mai fie 
accesibilă fix înainte de ziua de 15 iunie, data limită la care oficialii și funcţionarii 
publici cu funcţii de conducere trebuie să-și depună declaraţiile de avere și interese 
pe anul trecut. 


502 Bad Gateway 


Nginx 


Baza de date a ANI, inaccesibilă începând cu 15 iunie 


Conducerea ANI, fără declaraţii de avere și interese 


Pe noul site al ANI există o rubrică de „interes public”, unde se găsesc declaraţiile de 
avere și interese ale angajaţilor instituţiei. În dreptul fiecărui angajat există opţiunea, 
teoretică, de a descărca declaraţiile respective. În practică însă, nici declaraţiile 
angajaţilor ANI nu pot fi consultate. În locul acestor documente apare o eroare 
Google, cu precizarea că url-ul căutat nu a fost găsit pe server. 


Dacă publicul nu are acces la declaraţiile de avere și interese ale angajaţilor ANI, 
agenţia responsabilă să vegheze asupra respectării cerințelor de integritate ale 
funcţionarilor și aleșilor în funcţii publice, mai multe instituţii publice au publicat 
deja pe propriile site-uri declaraţiile angajaţilor. 


Un exemplu în acest sens este Înalta Curte, instanţa supremă din sistemul judiciar, 
care a publicat deja pe propriul site declaraţiile de avere și interese ale judecătorilor 
și magistraţilor asistenţi din acest an. Spre exemplu, sine e interesat să vadă 
veniturile pe anul trecut al celor cinci judecători din conducerea ÎCCJ poate observa 
că cel mai mic salariu a fost de 650.000 lei. Spre deosebire de ÎCCJ, la Curtea 
Constituţională, o altă instituţie cu salarii ridicate, aceste documente nu apar pe site- 
ul instituţiei, deși termenul limită de publicare a acestora a fost depășit cu zece zile. 


O altă instituţie care a publicat declaraţiile aleșilor publici este chiar Camera 
Deputaţilor, principalul forum al puterii legislative. Spre exemplu, de aici publicul 
poate afla din declaraţia de avere a lui Alfred Simonis, președintele Camerei, că 
acesta a acordat un împrumut de 660.000 lei Partidului Social Democrat pentru 
campania electorală. 


La fel, o altă instituţie care a publicat declaraţiile conducerii este Curtea de Conturi, o 
altă instituţie cheie în ceea ce privește controlul statului în arhitectura instituțională. 
Spre exemplu, oricine este interesat poate afla astfel că Mihai Busuioc, președintele 
CC, a avut anul trecut un venit total de 339.000 lei, cu doar 4.000 lei peste venitul 
încasat în anul precedent. 


Sigur, acest tip de transparenţă nu este o regulă în toate instituţiile statului. De 
exemplu, dacă SRI a publicat aceste documente, SIE încă nu. Pe de altă parte, Exim 
Banca Românească, un caz devenit celebru prin lipsa de transparenţă a veniturilor 


conducerii, are aceleași declaraţii de avere ilizibile, din care nu se înțelege nici măcar 
în ce an au fost depuse, urcate pe site. 

Așa arată declaraţia de avere a președintelui Exim Bank, Traian Halalai 


Instituţiile publice reduc transparenţa 


Dacă Curtea de Conturi a fost una dintre primele instituţii care au ridicat pe propriul 
site declaraţiile de avere și interese ale angajaţilor săi, se remarcă în ultima perioadă 
o slăbire a activităţii de control desfășurată de auditorii Curţii. 


FANATIK a publicat cu regularitate rapoarte și extracte din rapoartele publicate de 
către Curtea de Conturi, în special când auditorii acesteia au efectuat controale 
financiare fie la ministere sau la administraţiile marilor orașe din ţară, sau atunci 
când a fost vorba de controale la agenţiile și instituţiile administraţiei centrale. 


Ce controale a efectuat Curtea de Conturi în ultima perioadă? Ultimele rapoarte 
publicate pe site-ul instituţiei arată așa, în ordine: Tritenii de Jos, Hărmănești, 
Bârsana, Dragomirești, Copalnic Manastur, Anina, Oraviţa, Șendreni, Hălăucești și 
Nereju. Ca importanţă relativă, Oraviţa este cea mai mare localitate, cu peste 15.000 


de locuitori, Anina are sub 10.000, iar restul sunt comune - Nereju, este din judeţul 
Vaslui, și are circa 3.500 de locuitori. 


Pentru a găsi o localitate mai importantă trebuie să mergem la rapoartele de luna 
trecută, atunci când Curtea de Conturi a publicat rezultatele controalelor efectuate la 
Craiova sau Tulcea. În aceste cazuri, este însă vorba de rapoarte de conformitate, și 
nu un audit financiar, acolo unde sunt luate la puricat toate contractele de achiziţii și 
cheltuieli publice. 


Ultimul astfel de control, efectuat la o autoritate centrală, datează de fix acum două 
luni, atunci când inspectorii Curţii de Conturi au ajuns la ANRE. În aceeași lună 
Curtea de Conturi lua la control și două dintre instituţiile de forţă ale ţării, SIE și SPP. 
Ambele controale au fost unele de conformitate, iar rapoartele au doar două pagini, 
fără niciun aspect imputabil acestor instituţii. Ultimul raport serios datează de la 
începutul lunii aprilie, un control la Ministerul Transporturilor, iar înainte de acesta au 
fost controlate Primăria Sectorului 1 și Primăria București. 


Lipsa datelor și la CNAS 


O altă instituție publică unde datele publice au început să lipsească în ultima 
perioadă este Casa Naţională a Asigurărilor de Sănătate. Pe site-ul CNAS exista, și 
există pentru anii trecuţi, datele lunare privind încasările și plăţile făcute în FNUASS — 
Fondul Naţional Unic de Asigurări Sociale de Sănătate. Practic, vorbim de banii din 
care CNAS asigură plata serviciilor medicale pentru unităţile sanitare și banii din care 
se face achiziţia de echipamente și medicamente în spitale. 


Până anul acesta, la finalul fiecărei luni, pe site-ul CNAS apărea bilanţul încasărilor și 
cheltuielilor din acea lună, dar și suma raportată pe întreaga perioadă din an. Astfel, 
oricine putea observa în ce măsură încasările la fondul de sănătate ţin pasul cu 
bugetul asigurat și dacă cheltuielile statului se încadrează în sumele alocate. 


În acest an, această evidenţă lunară a fost publicată doar pentru lunile ianuarie și 
februarie. Mai apare o serie de date pe luna aprilie, fără luna martie însă, și atât, fără 
nicio informaţie pentru cheltuielile din luna mai. Ca un exemplu, în luna aprilie, din 
bugetul de 44,3 miliarde alocat pentru materiale și servicii medicale, din fondul 
FNUASS fuseseră deja cheltuiţi 18,6 miliarde, adică peste 40%. 


ANI ariel averea la secret 4declaratii de avere 


+declaratii de interese florin moise +mafia de partid si de stat 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Marius Lulea: „Alegerile au fost fraudate, trebuie anulate și refăcute” 

George Simion: „Ne opunem majorării TVA sau altor taxe” 

"SMENA” a trădat PNL! Marcel Vela, racolat de 


Mr e Primarul orașului Oţelu Roșu, Luca Mălăiescu, în 

conflict de interese, organizator de evenimente 
prin firmele familiei și apropiaților 


Dan Meran și combinaţiile de clan de la PNL Mafiile PSD, PNL și UDMR au avut grijă să radă 
Sector 5! Accesul la contracte publice și la tot de pe suprafața pământului în județul Mureș 
funcţii bine plătite la stat 


Pensii de lux pentru magistrați: Sume de 11 ori mai mari decât cele ale pensionarilor obișnuiți 


Actorul Jean Paler tună și fulgeră despre situația din România. "Nici nu e de mirare că SCOTOCIM 

Reguli noi pentru plățile în numerar. Se aplică în toate statele UE 


Ciolacu: Îi solicit ministrului Cătălin Predoiu să pregătească hotărârea de guvern privind alegerile 
prezidenţiale. Săptămâna viitoare stabilim la care dintre cele două date, 15 sau 29 septembrie, se va 


desfăşura primul tur 

